චින්දාඕ චීන සමාගමට අදාළ ගෙවීම සිදු නොකිරීමෙන් ජාත්‍යන්තර වෙළඳාමේ නිරත චීන ව්‍යාපාරයකට විශාල පාඩුවකට මුහුණදීමට සිදුව ඇති බව එහි වැඩිදුරටත් සඳහන්.මේ නිසා අවදානම් පාලන පියවරක් ලෙස ශ්‍රී ලංකාව සමඟ සිදු කරන ජාත්‍යන්තර වෙළඳ ගණුදෙනුවලදී මහජන බැංකුව මගින් නිකුත් කරන ණයවර ලිපි භාර නොගන්නා ලෙස සියලුම චීන ව්‍යවසායන්ට දැනුම් දෙන බවද තානාපති කාර්යාලයේ වෙළඳ හා වානිජ කාර්යාලය සඳහන් කළා.ඊට ප්‍රතිචාර දක්වමින් මහජන බැංකුව ප්‍රකාශ කර ඇත්තේ, ඉහත ගණුදෙනුවලට අදාළ ණයවර ලිපිය ක්‍රියාත්මක කිරීම සම්බන්ධයෙන් දැනට නිකුත් කර ඇති අධිකරණ නියෝගයක් බල පවත්වන බවයි.